अखिलेश सरकार के समय लैपटॉप योजना सबसे बड़ी योजनाओं में से एक थी, जिसके बाद सपा की इस योजना में धांधली के आरोप लग गए हैं। जानकारी के मुताबिक जहां जितने लैपटॉप का डिस्ट्रीब्यूशन दिखाया गया, वहां उनके आधे लैपटॉप भी वितरित नहीं किए गए। आरटीआई के तहत मिली जानकारी के मुताबिक आगरा में 38, 615 डिस्ट्रीब्यूशन दिखाकर सिर्फ 16,638 लैपटॉप बांटे गए। इलाहाबाद में 69,395 दिखाकर सिर्फ 20,341 लैपटॉप बांटे गए। अंबेडकर नगर में 40,177 दिखाकर 7,218 लैपटॉप बांटे गए। अमेठी में 13,165 दिखाकर 3, 820 लैपटॉप बांटे गए। आजमगढ़ में 43,011 दिखाकर 10,099 लैपटॉप बांटे गए। इटावा में 13,415 दिखाकर 10,645 लैपटॉप बांटे गए। वाराणसी में 28,680 दिखाकर 15,410 लैपटॉप बांटे गए। कन्नौज में 13,831 दिखाकर 5,605 लैपटॉप बांटे गए।